
 A. ქვაბული
1. ფერდის მდგრადობა. საინჟინრო-გეოლოგიური დასკვნის მე-9 პუნქტის თანახმად, 5 მ-ზე ღრმა ქვაბულისვერტიკალური ფერდი აუცილებლად უნდა გამაგრდეს შპუნტით, ხიმინჯებით ან საყრდენი კედლებით. ნახაზების მიხედვით ფსკერის საპროექტო ნიშნულებია -4.100 (აბს. 410.55) -დან -6.200 (აბს. 408.40) -მდე, ხოლოარსებული რელიეფი 414.00–415.07, ანუ ცალკეულ უბანზე ამოღების სიღრმე 5 მ-ს აღემატება. მოცულობათა უწყისში ფერდის გამაგრების პოზიცია არ ფიგურირებს. დასაზუსტებელია, რომელი გადაწყვეტაა პროექტით მიღებული — ვერტიკალური ფერდი გამაგრებით თუ დახრილი ფერდი 1:1 (45°) — და შედის თუ არა აღნიშნული სამუშაო მენარდის ფარგლებში.
- კონსტრუქციული გადაწყვეტით ქვაბული არ საჭიროებს გამაგრებას, მომიჯნავე შენობების ზეგავლენის დასკვნაში განმარტებულია თუ რატომ არ საჭიროებს ქვაბული გამაგრებას.
2. ფერდის უკუშევსება. ქვაბულის ჭრილ C-C-ის ფურცელზე მოცემულ ქვაბულის სპეციფიკაციაში მე-3 პოზიციად მითითებულია „ქვაბულის ფერდის შესავსები მდინარის ხვინჭის მიახლოებითი მოცულობა V = 1 650მ³“, რაც არაპირდაპირ მიუთითებს დახრილი ფერდის გადაწყვეტაზე. აღნიშნული მოცულობა მოცულობათა უწყისში არ არის. დასაზუსტებელია, შედის თუ არა ფერდის უკუშევსება მენარდის ფარგლებში და, თუ დიახ, რომელი პოზიციით უნდა აისახოს იგი სატენდერო წინადადებაში.
- აღნიშნული სამუშაოს შესრულება მოხდება რ/ბ კედლების მოწყობის შემდეგ, რომელიც არ განიხილება ამ ტენდერის ფარგლებში.
3. წყლის დონე და წყალქცევა. გეოლოგიური ანგარიშის მიხედვით (გვ. 8), მიწისქვეშა წყალი 6.4–7.8 მ სიღრმეზე დაფიქსირდა, ხოლო დამყარებული (სტატიკური) დონე მითითებულია 4.3–4.5 მ-ზე, რაც მოედნის ნიშნულებიდან გამომდინარე შეესაბამება დაახლოებით აბს. 409.4–410.8-ს. ქვაბულის ფსკერის ნიშნულებთან (408.40–410.55) შედარებით ეს დონე ფსკერზე მაღლა აღმოჩნდება ტერიტორიის მნიშვნელოვან ნაწილზე. დასაზუსტებელია, გულისხმობს თუ არა აღნიშნული ჩანაწერი დაწნევადი ჰორიზონტის არსებობას და ითვალისწინებს თუ არა პროექტი წყლის დონის ხელოვნურ დაწევას (ჭაბურღილოვანი წერტილები, იგლოფილტრები ან სხვა მეთოდი), თუ მხოლოდ ზედაპირული წყლისა და ატმოსფერული ნალექის ამოქაჩვას. ასევე დასაზუსტებელია, ამოქაჩული წყლის ჩაშვების წერტილი. მოცულობათა უწყისში წყალქცევის პოზიცია არ ფიგურირებს, ამიტომ დასაზუსტებელია, აღნიშნული სამუშაო მენარდის ფარგლებში ხვდება და ცალკე ანაზღაურდება.
- განიხილება როგორც დამატებითი სამუშაო. 
B. ხიმინჯები 
4. ბეტონის მახასიათებლები. B1-ის ხიმინჯის ფურცლის შენიშვნებში მითითებულია, რომ ხიმინჯებშიგამოსაყენებელია სულფატამედეგ ცემენტზე დამზადებული ბეტონი წყალშეუღწევადობის მარკით W4, რაცშეესაბამება გეოლოგიური ანგარიშის დასკვნას. ამასთან, ნახაზებზე არ არის მითითებული ბეტონის სიმტკიცისკლასი, ხოლო B2-ის ფურცლებზე სულფატამედეგობისა და W მარკის შესახებ ჩანაწერი საერთოდ არ არის, მიუხედავად იმისა, რომ წყლის აგრესიულობა მთელ მოედანზე ერთგვაროვნადაა შეფასებული. დასაზუსტებელია, ხიმინჯების ბეტონის საპროექტო კლასი და სულფატამედეგი ცემენტისა და W4 მარკის მოთხოვნა ვრცელდება თუ არა ბლოკი 2-ის Ø1000 ხიმინჯებზეც.
- B1 ბლოკის ხიმინჯებში მითითებულია B30 W4 (სულფატომედეგი) ხოლო B2 ბლოკის ხიმინჯებში B25 W4 (სულფატომედეგი), წყალშეუღწევადი მარკის ბეტონი მითითებული გვაქვს ცალკე ხიმინჯების სპეციფიკაციაში და ასევე საერთო ამოკრეფაში, ორივე პროექტი იდენტურად არის;
5. ბეტონისა და არმატურის მიწოდება. მოცულობათა უწყისის მე-2 და მე-8 პოზიციები გაზომილია მ³-ში დააღწერილია როგორც „ხიმინჯის მოწყობა“. დასაზუსტებელია, მოიცავს თუ არა ერთეულის ფასი ბეტონსა და არმატურულ კარკასს, თუ ისინი ცალკე პოზიციად არის წარმოსადგენი. ხელშეკრულების პროექტის 6.1 მუხლში დამკვეთის მიერ შესასყიდი მასალების ნუსხა ცარიელია.
- პოზიციების ერთეული ფასები უნდა მოიცავდეს როგორც ბეტონს, ისე არმატურულ კარკას და ხიმინჯების მოწყობისთვის საჭირო ყველა სხვა აუცილებელ მასალას და სამუშაოს. 
6. ხიმინჯების ფაქტობრივი სიგრძე. ორივე ბლოკის შენიშვნებში მითითებულია, რომ ყველა ხიმინჯის სიგრძე უნდა დაზუსტდეს სამშენებლო მოედანზე, ჩაანკერებით ძირითად ქანში — ბლოკი 1-ზე მინიმუმ 3.00 მ, ბლოკი2-ზე მინიმუმ 1.00 მ. ჭაბურღილების აღწერების მიხედვით კლდოვანი ქანის (P₂³) სახურავი აბს. 402.9–404.2ნიშნულებზეა და ჭაბურღილებს შორის შესაძლოა იცვლებოდეს. შესაბამისად, უწყისში მითითებული სიგრძეები(ბლოკი 1 — 9.80 და 8.30 მ, ბლოკი 2 — 7.60, 8.00 და 6.50 მ) ნომინალურია. დასაზუსტებელია, როგორ განისაზღვრება ანაზღაურება ფაქტობრივი სიგრძის გადახრის შემთხვევაში — გავრცელდება თუ არახელშეკრულების 4.1.1 მუხლის „ა“ ქვეპუნქტით გათვალისწინებული წესი ერთეულის ფასის მიხედვით გადაანგარიშებაზე, როგორც სიგრძის გაზრდის, ისე შემცირების შემთხვევაში.
- ანგარიშსწორება მოხდება ზემოთაღნიშნული პუნქტის შესაბამისად.
7. ხიმინჯების გამოცდა. ნახაზების შენიშვნებით გათვალისწინებულია ორი სახის შემოწმება: არამრღვევიმეთოდით ულტრაბგერული გამჭოლი კაროტაჟი (CSL) და ადგილზე გამოცდა EN 1997-1-ის საფუძველზე.ამასთან, იქვე აღნიშნულია, რომ მილების რაოდენობა და მეთოდოლოგია უნდა დაზუსტდეს სპეციალისტთანკონსულტაციის შემდეგ, ხოლო მოცულობათა უწყისში ჩადებულია 4 მილი ერთ ხიმინჯზე და თავად გამოცდებისაერთოდ არ ფიგურირებს. დასაზუსტებელია, მილების საბოლოო რაოდენობა, გამოსაცდელი ხიმინჯების რაოდენობა თითოეული მეთოდისთვის, ასევე დასაზუსტებელია თუ ვინ ასრულებს და ვინ აფინანსებსაღნიშნულ გამოცდებს.
- ყველა ხიმინჯის ადგილზე გამოცდა EN 1997-1-ის საფუძველზე. აღნიშნული სამუშაოები უნდა შესრულდეს მენარდის მიერ.
8. ლიფტის თანაორმოების ზონა. შენიშვნების თანახმად, ლიფტის თანაორმოების ადგილას ხიმინჯების ჩასხმაუნდა განხორციელდეს თანაორმოს ფილის ძირამდე. დასაზუსტებელია, ამ ხიმინჯების რაოდენობა დასაბოლოო ნიშნული, ვინაიდან ისინი განსხვავდება ძირითადი ნიშნულებისგან (-4.600 = 410.00 და -6.100 =408.50) და შესაბამისად გავლენას ახდენს როგორც ბეტონის მოცულობაზე, ისე თავის მოჭრის პოზიციაზე.
- პროექტი დაკორექტირდა თანაორმოს ნაწილში. 
C. სამუშაოთა ფარგლები 
9. ჰიდროიზოლაციის სამუშაოები. ქვაბულის სპეციფიკაციაში მოცემულია აგრეთვე საძირკვლის ძირისჰიდროიზოლაცია 2 040 მ², პერიმეტრის მონოლითური რკ/ბ კედლის ჰიდროიზოლაცია 558 მ² და მისი დამცავიფენა 558 მ². აღნიშნული პოზიციები მოცულობათა უწყისში არ არის. დასაზუსტებელია, ისინი წინამდებარე ტენდერის ფარგლებს გარეთაა და ცალკე შესყიდვის საგანს წარმოადგენს.
- ჰიდროიზოლაცის სამუშაოები ცალკე შესყიდვის საგანია.
D. მოედანი და გრაფიკი 
10. მოედნის მდგომარეობა და კომუნიკაციები. ხელშეკრულების პროექტის 3.1.1.1 პუნქტის თანახმად,მიწისქვეშა კომუნიკაციების დაზუსტება და გადატანა დამკვეთის ვალდებულებაა. დასაზუსტებელია, არსებობს თუ არა ქვაბულის კონტურში მოქმედი კომუნიკაციები და მოგვეწოდება თუ არა მოედნის გადმოცემისას მათი გადატანის დამადასტურებელი დოკუმენტაცია. ასევე, ქვაბულის გეგმაზე აღნიშნულია არსებული შენობა და ლითონის გადახურვა — დასაზუსტებელია, რომ სამშენებლო ტერიტორია გადმოგვეცემა სრულად და თავისუფალი სახით, ხოლო ეტაპობრივი გათავისუფლების შემთხვევაში მიგვითითოთ თანმიმდევრობა და ვადები.
- ქვაბულის ნაწილში არ გადის კომუნიკაციები. გეგმაზე დატანილი შენობა დემონტირებულია.
11. სამუშაოთა თანმიმდევრობა და შუალედური ვადები. ხელშეკრულების პროექტის 5.1 მუხლში სამუშაოთა შესრულების ვადა ღიად არის დარჩენილი, ხოლო ფინანსური გრაფიკის ნიმუშში მითითებულია პერიოდი 2026 წლის ოქტომბრიდან დეკემბრის ჩათვლით. დასაზუსტებელია, აქვს თუ არა დამკვეთს სამუშაოთა დასრულების სამიზნე ვადა, თუ იგი მთლიანად მონაწილის შეთავაზებით განისაზღვრება;
- დასრულების ვადა განსაზღვრულია 2026 წლის 31 დეკემბერი, ასევე განვიხილავთ მონაწილეთა შეთავაზებეს.
ბ) დასაზუსტებელია, დგინდება თუ არა სავალდებულო შუალედური ეტაპები ცალკეული ზონებისთვის — მაგალითად, ბლოკი 1-ისხიმინჯების დასრულება ბლოკი 2-ის ან პარკინგის ზონაში გადასვლამდე;
- ცალკეული ეტაპები არ განიხილება.
გ) დასაზუსტებელია, იგეგმება თუ არა შემსრულებლის პარალელურად ობიექტზე დამკვეთის ან მესამე პირის მიერ სხვა სამუშაოების წარმოება ხელშეკრულების 11.2 მუხლის შესაბამისად.
- არ იგეგმება.

